JOHAN VAN EYCK
Dis reg, ons het hom ondervra toe ons daar gekom het.
	By Cleveland bos, of by die mynhoop, het mnr Gerber 'n tou en 'n skokapparaat uit sy motor gehaal, die oorledene se voete was met die tou vasgemaak. Daar was reeds op daardie stadium 'n seilsak oor sy kop.  Hy was aan sy voete aan 'n boom opgehang.  Mnr Gerber het die skokapparaat aan sy vinger en sy geslagsdeel vasgemaak en hom geskok met die apparaat.  Ek het self ook die apparaat gehanteer, sowel as my kollegas, almal van ons wat daar teenwoordig was.
	Mnr Gerber het 'n klomp blare en fyn takkies onder die oorledene se kop aan die brand gesteek, wat rook veroorsaak het.